CELEX: 22011D0145
Language: ro
Date: 2011-02-17 00:00:00
Title: 2011/145/UE: Decizia nr. 1/2011 a Comitetului ambasadorilor ACP-UE din 17 februarie 2011 privind statutul Guineei Ecuatoriale în temeiul Acordului de parteneriat ACP-UE modificat

5.3.2011   
            
            
               RO
            
            
               Jurnalul Oficial al Uniunii Europene
            
            
               L 60/21
            
         DECIZIANR. 1/2011 A COMITETULUI AMBASADORILOR ACP-UE
   din 17 februarie 2011
   privind statutul Guineei Ecuatoriale în temeiul Acordului de parteneriat ACP-UE modificat
   (2011/145/UE)
   COMITETUL AMBASADORILOR ACP-UE,
   având în vedere Acordul de parteneriat între membrii grupului statelor din Africa, zona Caraibelor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1), astfel cum a fost modificat pentru prima dată la Luxemburg la 25 iunie 2005 (2) (denumit în continuare „Acordul de parteneriat ACP-UE”), precum și astfel cum a fost modificat pentru a doua oară la Ouagadougou la 22 iunie 2010 (3) (denumit în continuare „Acordul de parteneriat ACP-UE modificat”) în special articolul 15 alineatele (3) și (4),
   având în vedere Decizia nr. 1/2005 a Consiliului de miniștri ACP-CE din 8 martie 2005 privind adoptarea regulamentului interior al Consiliului de miniștri ACP-CE (4), în special articolul 8 alineatul (3),
   întrucât:
   
               (1)
            
            
               În conformitate cu articolul 93 alineatul (3), Acordul de parteneriat ACP-UE a intrat în vigoare la 1 iulie 2008. Acordul de parteneriat ACP-UE modificat se aplică provizoriu începând cu 31 octombrie 2010.
            
         
               (2)
            
            
               Guineea Ecuatorială, care a semnat Acordul de parteneriat ACP-UE la 25 iunie 2005, a depus un instrument de ratificare cu o rezervă, care a fost refuzat de Uniune și statele membre ale acesteia prin scrisoarea din 19 decembrie 2008. În consecință, în conformitate cu articolul 93 alineatul (4) din Acordul de parteneriat ACP-UE modificat, ratificarea nu este valabilă.
            
         
               (3)
            
            
               Articolul 94 din Acordul de parteneriat ACP-UE prevede că orice cerere de aderare formulată de un stat trebuie prezentată Consiliului de miniștri și aprobată de acesta.
            
         
               (4)
            
            
               În mai 2010, Guineea Ecuatorială a prezentat o cerere de aderare în conformitate cu articolul 94 din Acordul de parteneriat ACP-UE, precum și o cerere privind statutul de observator care să-i permită să participe la instituțiile comune stabilite de Acordul de parteneriat ACP-UE în așteptarea încheierii procedurii de aderare.
            
         
               (5)
            
            
               Statutul de observator va fi valabil până la 30 aprilie 2011. Guineea Ecuatorială ar trebui să depună, până la data menționată, actul de aderare la depozitarii Acordului de parteneriat ACP-UE modificat, respectiv la Secretariatul General al Consiliului Uniunii Europene și la Secretariatul statelor ACP.
            
         
               (6)
            
            
               În conformitate cu articolul 15 alineatul (4) din Acordul de parteneriat ACP-UE, Consiliul de miniștri a convenit la 21 iunie 2010, la Ouagadougou, să mandateze Comitetul ambasadorilor să decidă în numele său,
            
         ADOPTĂ PREZENTA DECIZIE:
   Articolul 1
   Aprobarea cererii de aderare și privind statutul de observator
   Prin prezenta se aprobă cererea din partea Guineei Ecuatoriale de a adera la Acordul de parteneriat între membrii grupului statelor din Africa, zona Caraibelor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost modificat pentru prima dată la Luxemburg la 25 iunie 2005, precum și astfel cum a fost modificat pentru a doua oară la Ouagadougou la 22 iunie 2010 (denumit în continuare „Acordul de parteneriat ACP-UE modificat”).
   Până la 30 aprilie 2011, Guineea Ecuatorială are statut de observator în temeiul Acordului de parteneriat ACP-UE modificat.
   Guineea Ecuatorială depune, până la data menționată, actul de aderare la depozitarii Acordului de parteneriat ACP-UE modificat, respectiv la Secretariatul General al Consiliului Uniunii Europene și la Secretariatul statelor ACP.
   Articolul 2
   Intrarea în vigoare
   Prezenta decizie intră în vigoare în ziua următoare adoptării sale.
   
      Adoptată la Bruxelles, 17 februarie 2011.
      
         
            În numele Consiliului de miniștri ACP-UE pentru Comitetul ambasadorilor ACP-UE
         
         
            Președintele
         
         GYÖRKÖS P.
      
   
   
      (1)  JO L 317, 15.12.2000, p. 3.
   
      (2)  Acord de modificare a Acordului de parteneriat între membrii grupului statelor din Africa, zona Caraibelor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (JO L 209, 11.8.2005, p. 27).
   
      (3)  Acord de modificare pentru a doua oară a Acordului de parteneriat între membrii grupului statelor din Africa, zona Caraibelor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost modificat pentru prima dată la Luxemburg la 25 iunie 2005 (JO L 287, 4.11.2010, p. 3).
   
      (4)  JO L 95, 14.4.2005, p. 44.